text: Natura al Parc Nacional de Sant Maurici i Aigüestortes -30/04/22-7h – Viatges Culturals Centre Europeu
  Natura al Parc Nacional de Sant Maurici i Aigüestortes -30/04/22-7h
  Els grans paisatges de l'Alt Pirineu de Lleida - El Pallars Sobirà - Espot - El Llac de Sant Maurici
  del Dissabte 30 abril 2022
  al Diumenge 01 maig 2022
  Atractiu viatge de natura pels paisatges de l'Alt Pirineu de Lleida, les valls de la Noguera Pallaresa i el Parc Nacional de Sant Maurici.
  Viatge de Natura i Paisatges a l'Alt Pirineu de Lleida
  Cap de setmana: Dissabte 30 abril i diumenge 1 maig 2022 (2 dies)
  Descripció: Aquesta sortida ens permetrà gaudir dels atractius paisatges del Pirineu de Lleida, en un dels millors moments de l'any. Veurem les abruptes muntanyes del Montsec, congosts i penya-segats com Terradets i Collegats, grans embassaments com Camarasa, Cellers, Talarn, … i sobre tot uns espais naturals de bellesa impactant, com la zona d'Espot i del Llac de Sant Maurici. Aquí hi farem unes agradables caminades i passejades per gaudir de la natura i els paisatges d'alta muntanya.
  Ens allotjarem a Espot, bonic poble envoltat de muntanyes i amb un paisatge superb. És una pintoresca població amb carrers típics i en la qual s'hi aixeca una talaia medieval. La vila és el punt de sortida per anar al Parc Nacional de Sant Maurici i Aigüestortes, on s'hi pot accedir amb els «Taxi-Jeep» des d'Espot. Al Parc Nacional hi ressalta la silueta dels Encantats (2.745 m), muntanya mítica amb dos cims bessons que s'aixequen verticalment sobre l'Estany de Sant Maurici i que serveixen com a espectacular teló de fons del llac.
  Aquest viatge, és una bona ocasió per passar un agradable cap de setmana amb els socis i amics del Centre Europeu, en els magnífics paisatges de l'Alt Pirineu de Lleida.
  Acompanyament dels Professors i Guies de Natura del Centre Europeu.
  Estada en confortable Hotel 3*** a Espot.
  Pensió completa a l'Hotel (Sopar dissabte i esmorzar bufet i dinar diumenge. No inclou el dinar en ruta del dissabte).
  Viatge en preparació. Més informació properament al web.
  Menjars: No s'inclou el dinar en ruta del dissabte que caldrà portar de picnic per poder fer les excursions programades.
  Visites opcionals: En aquests viatges culturals no hi ha excursions facultatives ni despeses imprevistes. Les possibles entrades opcionals a museus, parcs, monuments, espectacles, … i els viatges en transports públics, tramvies, trens, funiculars, embarcacions, vaixells, taxis, … etc son opcionals i particulars. Aquestes possibles activitats es pagarien directament en el mateix lloc de visita, ja que la seva realització pot dependre de les condicions meteorològiques del dia o d'altres circumstàncies imprevisibles. En general son imports molt petits. No obstant això, sempre procurem gestionar, si es possible, descomptes especials i preus reduïts de grup per als participants.